recursal/SuperWikiNEXT-32B huggingface dataset:
En **domenekontroller** er en tjener som svarer på autentiseringsforespørsler innenfor et nettverksdomene. Det er en nettverkstjener som er ansvarlig for å tillate vertstilgang til domeneressurser. Domenekontrolleren autentiserer brukere, lagrer brukerkontoinformasjon og håndhever sikkerhetspolitikken for et domene.

Domain controller i Windows er et eksempel på en domenekontroller som er vanlig i Microsoft Windows-miljøer, og utgjør en sentral del av Active Directory-tjenesten. Domenekontrollere som ikke er basert på Windows kan etableres ved hjelp av annen programvare for identitetshåndtering som for eksempel Samba eller Red Hat FreeIPA.

Programvare
-----------

Programvaren og operativsystemet brukt for å kjøre en domenekontroller består vanligvis av flere nøkkelkomponenter som deles på tvers av plattformer. Dette inkluderer operativsystemet (vanligvis Windows Server eller Linux), en LDAP-tjeneste (Red Hat Directory Server eller lignende), en nettverkstidstjeneste (ntpd, chrony, osv.) og en datamaskin nettverksautentiseringsprotokoll (vanligvis Kerberos). Andre komponenter som infrastruktur for offentlig nøkkeltjeneste (Active Directory Certificate Services, DogTag, OpenSSL) og domenenavnsystem (Windows DNS eller BIND) kan også være inkludert på samme tjener eller på en annen domene domenetilknyttet tjener.

Implementering
--------------

Domenekontrollere deployeres typisk som en klynge for å sikre god tilgjengelighet og maksimal pålitelighet. I et Windows-miljø tjener én domenekontroller som den primære domenekontrolleren (*Primary Domain Controller*, PDC), mens alle andre tjener som som støttende domenekontrollere (*Backup Domain Controller*, BDC). I et Unix-basert miljø tjener en maskin som master domenekontroller, mens de andre er repliserte domenekontrollere som periodisk replikerer databaseinformasjonen for hoved-domenekontrolleren og lagrer denne informasjonen i et skrivebeskyttet format.

Se også
-------

* Windows Active Directory
* Red Hat Identity Manager/Red Hat FreeIPA
* Samba (programvare)
* Univention Corporate Server

Referanser
----------

1. ↑  «Domenekontrollere - Informasjonsteknologi (IM-ITK vg2) - BETA - NDLA».
2. ↑  «Domain Controller Roles». Besøkt 4. desember 2009.
3. ↑  «Domain Controller Roles». Microsoft TechNet. Besøkt 21. november 2012.
4. ↑  «14.3.3. Domain Controller».
5. ↑  «Chapter 1. Introduction to FreeIPA». Arkivert fra originalen 7. april 2022. Besøkt 16. mars 2022.
6. ↑  «Domain Controller Roles». Microsoft Tech net 3 June 2010. Besøkt 13. februar 2011.
7. ↑  «V4/Replica Setup - FreeIPA».
{{Infoboks lagspiller
| nvklubb =
| draktnummer =
| ungdomsår1 =–2001| ungdomsklubb1 = Olofström
| ungdomsår2 =2001–2006| ungdomsklubb2 = Malmö FF
| år1 =2006–2010| klubb1 =Malmö FF| kamper1 = 5| mål1 = 0
| år2 =2008| klubb2 =→ Limhamn Bunkeflo (lån)| kamper2 = 3| mål2 = 0
| år3 =2009| klubb3 =→ IFK Malmö (lån)| kamper3 = 5| mål3 = 0
| år4 =2009| klubb4 ={{Lån|[[Lilla Torg FF|Lilla Torg}}| kamper4 = 9| mål4 = 0
| år5 =2010| klubb5 =→ Limhamn Bunkeflo (lån)| kamper5 = 22| mål5 = 2
| år6 =2011–2012| klubb6 =Limhamn Bunkeflo| kamper6 = 20| mål6 = 1
| år7 =2013–2014| klubb7 =Trelleborg| kamper7 = 41| mål7 = 2
| år8 =2015| klubb8 =IFK Malmö| kamper8 = 14| mål8 = 2
| år9 =2016| klubb9 =Sylvia| kamper9 = 2| mål9 = 0
| landslagår1 =2004–2006| landslag1 =Sverige U17| landslagkamper1 = 12| landslagmål1 = 1
| landslagår2 =2006–2008| landslag2 =Sverige U19| landslagkamper2 = 8| landslagmål2 = 0
| trenerår1 =2015| trenerklubb1 = IFK Malmö (midlertidig)
| trenerår2 =2019–2020| trenerklubb2 = Norrköping (U19)
| trenerår3 =2021| trenerklubb3 = Sylvia
| trenerår4 =2022| trenerklubb4 = Norrköping (ass. trener)
| trenerår5 =2023| trenerklubb5 = Värnamo (ass. trener)
| trenerår6 =2023–| trenerklubb6 = Värnamo
| kloppdatert = 
| lloppdatert = 
}}
**Anes Mravac** (født 1989) er en svensk fotballtrener og tidligere fotballspiller som er hovedtrener for Värnamo.

Mravac har tidligere spilt for Malmö FF.

Landslagsspill
--------------

Mravac har spilt aldersbestemt landslagsfotball for Sverige, for henholdsvis U17 og U19-laget.

Referanser
----------

Eksterne lenker
---------------

* (en) Anes Mravac – Transfermarkt Rediger på Wikidata

* (en) Anes Mravac – Transfermarkt (manager) Rediger på Wikidata

* (en) Anes Mravac – FootballDatabase.eu Rediger på Wikidata

* (sv) Anes Mravac – Sveriges fotballforbund Rediger på Wikidata

* (en) Anes Mravac – FBref Rediger på Wikidata
* «Anes Mravac» Arkivert 14. juli 2014 hos Wayback Machine. profil på Trelleborgs FFs hjemmeside (sv)

|  |  |
| --- | --- |
| Oppslagsverk/autoritetsdata | Prabook
 |
**Luxair** (Luxair Société Luxembourgeoise de Navigation Aérienne SA) er det nasjonale flyselskap i Luxembourg. Selskaper flyr ruter til 80 destinasjoner i Europa, Nord-Afrika, Middelhavet og Midtøsten, plus charter og enkelte sommerruter. Selskaper har sin hovedbase på Luxembourg-Findel lufthavn.

Selskapet eies av den Luxembourgsk stat (36,1 %), Banque et Caisse d'Épargne de l'État (13,4 %), Luxair Group og andre (13,2 %), BIL (13,1 %), Fortis Banque Luxembourg (12,1 %) og Panalpina World Transport (12,1 %). Det har 2 210 ansatte (mars 2007)

Historie
--------

Ut i fra Luxembourg Airlines Company, stiftet i 1948, ble Luxair etablert i 1961 for å møte det økende behovet for flyruter mellom Luxembourg og resten av Europa.

I 1962 begynte Luxair å fly ruten Luxembourg-Paris med et Fokker F27 Friendship. I 1967, inneholdt Luxairs flåte tre Fokker Friendships og en Vickers Viscount. Det sistnevnte flyet ble vraket etter et uhell i 1969 og erstattet det påfølgende året av selskapets første jet, en Caravelle bygget av Sud Aviation i Toulouse. Det første Boeing-flyet, en Boeing 737-200 mottok selskapet i 1977. Utover årene introduserte Luxair flere å flere jetfly Boeing 747SP, Boeing 737-400 og Boeing 737-500, i tillegg til Fokker 50 turbopropell og Embraer-fly. Fokker 50 er ikke lenger i bruk og ble erstattet med Embraer og Bombardier-fly. 

I 2003, bestilte Luxair to nye Boeing 737-700 for å erstatte selskapet eldste fly. De nye flyene ble levert 18. februar 2004.

Ulykker
-------

Boeing 737-500 i gammelt livery
Embraer ERJ 145 i gammelt livery
* Den 22. desember 1969 traff en Vickers Viscount (LX-LGC) på tur fra Frankfurt en snøskavl på rullebanen under landing på Findel lufthavn i dårlig vær. Ingen passasjerer ble fysisk skadet eller og flyet fikk skader og ble vraket i mai 1970.

* Den 6. november 2002 styrtet Luxair Flight 9642, en Fokker 50 på tur fra Berlin i Tyskland på et jorde i landsbyen Niederanven under innflyvning til Luxembourg lufthavn. 20 passasjerer og mannskapet omkom i ulykken som var den eneste i selskapets historie der noen omkom..

Flåte
-----

Luxairs flåte inneholder følgende fly (juni 2021) :


**Luxairs flåte**| Fly | Totalt | Passasjerer | Ruter | Fotnoter |
| --- | --- | --- | --- | --- |
| Boeing 737-700 | 4 | 141 |  |  |
| Boeing 737-800 | 4 | 186 |  |  |
| Bombardier Dash 8 Q400 | 11 | 76 |  |  |

Referanser
----------

1. 1 2 3  «Directory: World Airlines». *Flight International*. 3. april 2007. s. 108.
2. ↑   *Focus-Online: Luxair*

Eksterne lenker
---------------

* Offisielt nettsted Rediger på Wikidata

* (en) Luxair – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
En Air 2000 Boeing 757-200 tidlig på 1990-tallet i opprinnelig farge.
En Air 2000 Airbus A321 i 2000.
Air 2000 Airbus A321 i 2003
**Air 2000** var et britisk charterelskap som opererte i 17 år, mellom 1987 og 2004. Flyselskapet ble omdøpt til First Choice Airways i 2004 som varte frem til TUI Travel PLC ble slått sammen med First Choice Holidays PLC i 2008, og Igjen, First Choice ble slått sammen med Thomsonfly og oppstod som Thomson Airways.

Historie
--------

Flyselskapet startet sin virksomhet 11.  april 1987 av Owners Abroad Group med to Boeing 757 fly. Flåten ble doblet et år senere, med et fly basert på Glasgow internasjonale lufthavn. I det samme året etablerte selskapet et datterselskap i Canada, kalt Air 2000 Airline Ltd. Dette datterselskap varte bare et par dager før den Kanadiske regjeringen suspenderte dets driftstillatelse. Andre forsøket var mer vellykket, som Canada 3000.

Langdistanse flyvninger til Mombasa i Kenya ble introdusert i løpet av sesongen 1988/89. Dets 757 ble konvertert til langdistanse og flyvninger til USA begynte i 1989. Flyselskapet fikk konsesjon for ruteflyvning av Luftfartstilsynet i 1992 som startet den 3. oktober 1993. I begynnelsen mellom London Gatwick og Larnaka (og senere samme måned til Paphos), Kypros. I løpet av de neste par år ble det opptettet ruter til Kypros fra Birmingham, Glasgow, Manchester og Newcastle  I 2000 ble nye *DP* ruter innført fra 8 britiske flyplasser til 6 store spanske og portugisiske feriedestinasjoner.

I 1998 kjøpte First Choce den konkurrerende turoperatør Unijet inkludert dets in-house selskap Leisure International Airways. Leisure International Airways flåte ble malt i Air 2000's  farger.

Air 2000 fikk ny livery våren 2003. Dette ble kortvarig, da Air 2000 i 2004 ble omdøpt First Choice Airways.

Flåten
------

Air 2000 flåte omfattet følgende fly (mars 2004)

**Air 2000 Flåte**| Fly | I flåten | I bestilling | Seter |
| --- | --- | --- | --- |
| Airbus A320-214 | 5 | 0 | 180 |
| Airbus A321-211 | 3 | 0 | 218 |
| Boeing 757-200 | 14 | 0 | 233 |
| Boeing 767-300ER | 6 | 0 | 258 |
| **Total** | 28 |
**Johan Diderich von Grüner** (1661–1712) var en dansk-norsk diplomat og amtmann. 

Han fødtes i Christiania som sønn av myntmester Friedrich Grüner og Margrethe Frederiksdatter Boysen, og ble student i samme by i 1680. Han bodde en tid hos den lærde Ole Borch, men var allerede i 1682 vendt hjem til moren igjen, hvor han studerte *jura* og *politica*. Grüner fulgtes heretter med sin slektning Christian Stockfleth til Stockholm. 1688 ansattes han her som sekretær ved gesandtskapet samt som kommissær. 

I 1693 ble han opphøyet i adelstanden av Christian V; i våpenet var tre kløverblad i gullfelt, i midten en krone i rødt felt, over hjelmen en løve. I 1696 ble han kanselliråd. To år senere kaldtes han til Danmark og ble i 1699 utnevnt til amtmann over Sorø og året etter justisråd. Heretter ble det bestemt at han igjen skulle være diplomat i Sverige. Han brukte nå sin tid til å studere bergvesenet og varetok også diplomatiske verv for Preussen.

Grüner overtok sine embeter i Sorø igjen i 1709, og døde 1712 med tittel av etatsråd.

Grüner var gift 3 ganger: 

1. 1686 med Ebba Cathrine (Christine) Kurck (d. 1688), datter av riksråd og friherre Gustaf Kurch. Sammen fikk de sønnen Gustaf Grüner
2. 1691 med Helene Gustafva Svinhufvud (d. 1702), datter av oberst Svinhufvud
3. 1705 med Eva Ranck (d. 1755), datter av svensk generalmajor Svend Ranck

Etter at Grüner kom til Stockholm i 1683, hadde hatt en forbindelse med madame Maria de Rolinck. Resultatet ble sønnen Johan Grüner (d. 1768), som ble offiser og senere adlet av dronning Ulrika Eleonora.

Referanser
----------

1. 1 2 3  Grüner, Gustaf (1936). *Myntmester Peter Grüner og hans efterkommere* (PDF). Oslo. s. 47–53.
2. 1 2  Bricka, Carl Frederik. «Grüner, Johan Diderik(Dansk biografisk Lexikon / VI. Bind. Gerson - H. Hansen)». *runeberg.org* **(dansk)**. Besøkt 29. januar 2023.

Litteratur
----------

* *Samlinger til det norske Folks Sprog og Historie, Christiania, 1836*

|  |  |
| --- | --- |
| Oppslagsverk/autoritetsdata | Geni **·** WikiTree
 |
**Brostrup Giedde til Tommerup** (1628-1668) var en dansk-norsk oberhauptmann og leder av Kongsberg Sølvverk.

Han var sønn av Ove Giedde til Tommerup i Skåne og Dorte Knudsdatter Urne [1600-1667]. Han studerte i 1646 i Leiden og ble hoffjunker samme år. I 1649 ledsaget han Corfitz Ulfeldt til Holland, mens han i 1651 studerte bergvesen i Sachsen og Böhmen. I 1652 ble han sendt som kongelige kommissarius til Norge, hvor han i fra det følgende år og frem til 1665 fungerte som oberberghauptmann. To år senere var han bestyrer av Kongsberg Sølvverk.

Han var blant underskriverne ved Arvehyllingen i 1661, og ble amtmann i Nummedalen.

Ekteskap
--------

Giedde var gift med Anna Sabina von Gersdorff. Da hun døde, fikk han tillatelse til å ekte Fru Mette Grubbe, Ebbe Ulfeldts enke. Ekteskapet ble aldri til noe. 

Han døde i forarmede kår i Christiania i 1668.

Referanser
----------

1. ↑   Store norske leksikon[Hentet fra Wikidata]
2. 1 2  H. R. Hiort-Lorenzen og A. Thiset (1894). «Giedde» (PDF). *Danmarks Adels Aarbog*: 125.
3. ↑  Mardal, Magnus A. (19. oktober 2020). «Brostrup Gjedde». *Store norske leksikon*. Besøkt 6. november 2021.

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** Geni **·** WikiTree
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

Bodiam Castle sett fra sør
**Bodiam Castle** er en engelsk borg av den kvadratiske typen, nær Robertsbridge i East Sussex. Den er et godt eksempel på en borg bygget i senmiddelalderen. 

Borgen ble bygget i 1385 av sir Edward Dallyngrigge, en ridder under Edvard III, etter ønske fra Rikard II som ville beskytte England mot en mulig fransk invasjon. Allikevel viser nyere forskning at borgen ble bygget mest for å vises fram istedenfor å være et effektivt festningsverk. Det finnes flere bevis som støtter dette, som for eksempel borgens vegger, som er mindre enn en meter brede. 

Ved utbruddet av den engelske borgerkrigen i 1641, var Bodiam Castle i John Tuftons besittelse. Tufton støttet rojalistene, og solgte borgen for å betale bøter pålagt av parlamentet. Borgen ble deretter demontert, og ble stående som en pittoresk ruin før det ble kjøpt av John Fuller i 1829. Under hans ledelse ble slottet delvis restaurert før det ble solgt til George Cubitt, første Baron Ashcombe, og senere til lord Curzon. Begge gjennomførte videre restaureringsarbeid, og borgen er idag en fredet bygning. Borgen har vært eid av National Trust siden 1925, da det ble donert av lord Curzon.

Referanser
----------

1. 1 2   (på de, en, fr, es, it) *archINFORM*, OCLC 45382278, archINFORM project ID 7615, Wikidata Q265049,
2. ↑  ; besøksdato: 9. februar 2023.
3. ↑   Legacies of British Slave-ownership, besøkt 26. august 2020[Hentet fra Wikidata]

|  |  |
| --- | --- |
| Oppslagsverk/autoritetsdata | VIAF **·** NKC **·** GeoNames
 |
Brettspillet Kinasjakk.
**Kinasjakk** er et brettspill som kan spilles av to til seks personer samtidig. Spillet går ut på at spillerne flytter de ti brikkene sine over til motsatt side av brettet. Det kan gjøres ved å flytte ei brikke ett steg lenger fram av gangen, eller hoppe over andre brikker og dermed flytte flere steg. Spilleren kommer lengst mulig på færrest trekk ved å hoppe over andre brikker. 

I kinasjakk er det to måter å flytte brikker på.
Til tross for navnet har ikke kinasjakk opphav i Kina. Det er heller ikke en variant av sjakk. Spillet ble funnet opp i Tyskland i 1893, under navnet *Stern-Halma*. Stern betyr 'stjerne' på norsk. «Stern-Halma» var en variant av spillet Halma som brukte et stjerneformet brett i stedet for det tradisjonelle kvadratiske brettet. Da spillet kom til USA i 1928, fikk det navnet «Hop Ching Checkers» som et markedsføringstriks.

Kinasjakk i Norge
-----------------

Høsten 2019 ble Norsk Kinasjakk Forening Arkivert 14. januar 2020 hos Wayback Machine. stiftet for å samle og dele kunnskapen om og gleden av kinasjakk.

Årlig Norgesmesterskap ble innført samme året.

Liste over Norgesmestere

* 2019 - Ragnar Syltevik
* 2020 - Ragnar Syltevik
* 2021 - Ragnar Syltevik
* 2022 - Kristoffer Aaslid Osen
* 2023 - Ragnar Syltevik
* 2024 Avgjøres November

Litteratur
----------

* Bernardo Johns, Stephanie; The Ethnic Almanac. Doubleday Publishing (1981). ISBN 0-385-14143-2

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis
 |
**James Michael Liston** (født 9. juni 1881 i Dunedin i New Zealand, død 8. juli 1976) var katolsk biskop av Auckland i New Zealand.

liv og virke
------------

### Bakgrunn

James Michael Liston (registrert ved fødselen som Michael James Liston) var et av fem barn til hotelleieren James Liston og hans hustru Mary (*née* Sullivan), begge emigranter fra County Clare i Irland. Han ble utdannet ved *Christian Brothers' School* i Dunedin. I en alder av 12 år begynte han på gutteseminaret *St Patrick's Seminary* i Manly ved Sydney. Han gikk senere på *Holy Cross College* i Clonliffe i Dublin (1897–1900), og deretter gikk veien til Irish College i Roma hvorfra han ble uteksaminert i 1903 med en teologisk doktorgrad.

### Prest

Han ble presteviet av biskop Verdon i *St Joseph's Cathedral* i Dunedin den 31. januar 1904. Biskop Verdon la sterk vekt på romerske forbilder og til hengivenhet til Den hellige stol. Liston var dypt påvirket av Verdon, som oppmuntret hans kall, sponset hans studier og var Listons biskop de første 14 årene av hans presteskap. Han betraktet Verdon som sitt ultimate forbilde og holdt gjennom hele karrieren et fotografi av Verdon på skrivebordet sitt «for veiledning gjennom refleksjon på veien hans, og for å søke hans himmelske forbønn».[1]

Han var rektor ved kollegiet fra 1910. 

### Koadjutorbiskop av Auckland

Den 12. desember 1920 ble Liston ordinert til biskop av biskop Cleary, den sjette romersk-katolske biskop av Auckland, i *St Joseph's Cathedral*.[2]

I 1922, under en St Patrick's Day-tale i Auckland rådhus, stilte han spørsmål ved den anglo-irske traktaten og beskrev de irske opprørerne i 1916 som å ha blitt «myrdet» av «utenlandske» (altså britiske) tropper. Han ble frikjent ved rettssaken i mai 1922 for oppvigleri.[3]

### Biskop av Auckland

I desember 1929 ble Liston Aucklands syvende katolske biskop og forble på denne post de neste 41 årene. Listons avgjørende støtte til biskop Lyons av Christchurch muliggjorde etableringen av *Holy Name Seminary* som et forberedelsesseminar i den byen i 1947.[1]

Han var president for Marist Rugby League Club i 1933.[4]
**Enrico Enríquez** (født 30. september 1701 i Campi Salentina i Puglia i Kongedømmet Napoli, død 25. april 1756 i Ravenna i Kirkestaten) var pavelig guvernør, diplomat, erkebiskop og kardinal.

Liv og virke
------------

### Bakgrunn

Enrico Enríquez studerte kirkerett og sivilrett ved La Sapienza i Roma. Han ble senere guvernør av en rekke byer frem til 1743, da han mottok de lavere vielser og ble kleriker. 

### San Marino

Som legat til Perugia gjenopprettet han formelt Republikken San Marinos selvstendighet, som Ravenna-legaten kardinal Giulio Alberoni hadde opphevet i og med den alberonianske okkupasjon i 1739-1740. Alberoni hadde under sin militæraksjon innført en ny forfatning og forsøkte å tvinge San Marinos innbyggere til å underkaste seg Kirkestatens overherredømme. Alberoni handlet for egen regning og ikke på pave Klemens XIIs ordre. Beboerne benyttet sivil ulydighet for å protestere mot tvangen, og klagebrev ble sendt til paven. Paven sendte Enriquez for å gi rapport om San Marinos situasjon, og basert på dennes informasjon opphevet paven okkupasjonen. Selvstendigheten ble offisielt gjenopprettet 5. februar 1740.

### Erkebiskop

Den 16. desember 1743 ble han utnevnt til titularerkebiskop av Nazianzo og ble sendt som apostolisk nuntius til Spania den 8. januar 1744. Det oppdraget hadde han frem til 1753.

### Kardinal

Pave Benedikt XIV kreerte ham til kardinalprest i det pavelige konsistorium den 16. november 1753, med *Sant'Eusebio* som tittelkirke. Han vendte tilbake til Romagna dom pavelig legat i Ravenna den 16. september 1754. Kardinal Enriquez døde i 1756 i Ravenna.

Enrico Enríquez er oversetteren av en godt mottatt italiensk versjon av Thomas à Kempis' andaktsverk *De imitatione Christi* (=*Imitazione di Cristo*).

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Kardinal *Enrico Enríquez* (1701-1756) \*1743

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑  catholic-hierarchy.org enri, lest 20. november 2020

Eksterne lenker
---------------

* The Cardinals of the Holy Roman Church-Biographical Dictionary
* Catholic Hierarchy data for this cardinal

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** ISNI **·** BNF **·** BNF (data) **·** SUDOC **·** BNE
 |
**Fritz Røed** (født 15. august 1928, død 20. desember 2002) var en norsk billedhugger.

Røed ble født på Bryne i Time kommune. Da han var 12 år flyttet han til Oslo, der han studerte ved Statens håndverks- og kunstindustriskole og ved Statens kunstakademi (årene 1948–1951). Dette ble etterfulgt av utenlandsstudier i Danmark ('Akademiet i København', 1951) og Frankrike ('Académie de la Grande Chaumière' i Paris), 1952. Røed debuterte på Høstutstillingen i 1956.

I tiden fra 1970 bodde Røed mye av tida i Villa Faraldi i Italia, men han arbeidet og oppholdt seg også en del i både Norge og Mexico.

Røeds mest kjente skulptur er Sverd i fjell (avduket 1983) ved Hafrsfjord, et verk som symboliserer samlingen av Norge til ett rike. I forbindelse med Stavanger2008, Stavanger som europeisk kulturhovedstad, ble et utsnitt fra *Sverd i fjell* gjengitt på et norsk frimerke.

1. oktober 2004 ble Fritz Røed skulpturpark offisielt åpnet på Bryne. Parken består av i alt ti skulpturer med stor spennvidde i både stil og størrelse, eksempelvis skulpturen Liten søndagsprinsesse. De ulike temaene som går igjen er frihet, omsorg, fryd, ufred, håp og livsglede. Fritz Røed var selv med på planleggingen og utformingen av parken helt til det siste. Bare åtte dager før han døde hadde han selv presentert planene for skulpturpark for Time kommune.

Fritz Røed er gravlagt i Villa Faraldi.

Se også
-------

* Skulpturen Liten søndagsprinsesse

Referanser
----------

1. ↑   Artists of the World Online, AKL Online kunstner-ID 00322790[Hentet fra Wikidata]
2. ↑   Norsk kunstnerleksikon, Norsk kunstnerleksikon ID Fritz\_Røed, besøkt 9. oktober 2017[Hentet fra Wikidata]
3. ↑   KulturNav, KulturNav-ID bfc87026-1cdf-4ba6-81e3-3b083234ba32, besøkt 9. oktober 2017[Hentet fra Wikidata]
4. ↑  FDC Norge. Stavanger 2008

Eksterne lenker
---------------

* Time kommune om Fritz Røed
* CV på Kunstnernes informasjonskontor
* Fritz Røed skulpturpark
* PDF-brosjyrer fra skulpturparken

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Norsk kunstnerleksikon **·** Historisk befolkningsregister **·** Geni **·** VIAF **·** GND **·** KulturNav
 |
**Fylkesråd**, også omtalt som **fylkesregjering**, er i norsk fylkespolitikk det politisk utøvende organet i fylkeskommuner som styres etter prinsippet om parlamentarisme. Fylkesrådet tilsvarer regjeringen i nasjonal politikk og byrådet i kommuner med byparlamentarisme.

Fylkeskommunal parlamentarisme med fylkesråd er hjemlet i kommunelovens kapittel tre. Fylkesrådet velges av fylkestinget og står ansvarlig overfor dette (lovens paragraf 19). Det ledes av en fylkesrådsleder. Ved lovendring i 2012 ble det også åpnet for at fylkestinget kunne velge den såkalte utpekingsmetoden. Da peker fylkesordføreren ut en kandidat til vervet som fylkesrådsleder, og denne står fritt til å velge sitt kollegium. Det forutsettes at kandidaten som utpekes, er den som kan samle størst støtte i fylkestinget (lovens paragraf 19a). Fylkesrådet har øverste ansvar for fylkeskommunens virksomhet og administrasjon. 

Muligheten for å innføre parlamentarisme i fylkeskommunene ble innført i 1993. Parlamentarisme og fylkesråd ble innført i Nordland i 1999 og i Hedmark, Nord-Trøndelag, og Troms i 2003. Viken fikk også fylkesråd da det ble opprettet i 2020. Oslo byråd er formelt både et kommuneråd og et fylkesråd ettersom Oslo er både kommune og fylke.

Betegnelsen fylkesråd benyttes også på det enkelte medlem av et fylkesråd. Organet betegnes i grammatisk nøytrum som *et* fylkesråd, mens en person som er medlem av fylkesrådet betegnes som *en* fylkesråd (tilsvarende bruken av ordene statsråd og byråd).

Se også
-------

* Byråd

Referanser
----------

1. ↑  Lov om kommuner og fylkeskommuner (kommuneloven). Kapittel 3. Kommunal og fylkeskommunal parlamentarisme, Lovdata.
2. ↑  Birgit Røe Mathisen: Parlamentarisme i Nordland Arkivert 2013-04-23, hos Wayback Machine. forskning.no, 30. september 2002.
3. ↑  Parlamentarisme Arkivert 30. september 2015 hos Wayback Machine. Nordland fylkeskommune.
4. ↑  Politikk Arkivert 5. juni 2012 hos Wayback Machine. Hedmark fylkeskommune.
5. ↑  Kort historie om fylkestinget Arkivert 2017-10-05, hos Wayback Machine. Nord-Trøndelag fylkeskommune.
6. ↑  Fakta om Troms fylkeskommune Arkivert 9. juli 2012 hos Wayback Machine. Troms fylkeskommune.
7. ↑  «Partifordeling og gruppeledelse - Viken fylkeskommune». *viken.no*. Besøkt 1. februar 2020.

Eksterne lenker
---------------

* Ole Inge Gjerald og Oddbjørn Bukve: *Parlamentarisme som styringsform på regionalt nivå – frå konsensusstyre til majoritetsstyre*, VF-rapport 4/2007, Vestlandsforsking
Vueling Airbus A320
**Vueling Airlines** er et lavprisflyselskap med base i Barcelona, Spania. Det flyr til store deler av Europa, særlig ved den vestlige delen av Middelhavet. Selskapet har også baser ved Madrids internasjonale flyplass, Charles de Gaulle internasjonale lufthavn i Paris og Sevilla lufthavn.

Vueling Airlines ble etablert i 2004, og startet flyvningene sine 1. juli samme år. Selskapet hadde da to fly, som begge fløy ruten Barcelona – Ibiza. 

Sommeren 2012 satte selskapet for første gang opp en rute til Norge, med to ukentlige avganger hver vei på strekningen Barcelona - Stavanger. Fra 2013 flyr selskapet også fra Barcelona til Oslo og Bergen. Oslo har fire ukentlige avganger, mens Bergen har to. Vueling har dermed åtte ukentlige flyvninger hver vei mellom Barcelona og ulike byer i Norge. 

Selskapet flyr også Oslo - Alicante fire ganger i uken i høysesongen (ut september) og tre ganger i uken frem til slutten av oktober.

Eksterne lenker
---------------

* Offisielt nettsted Rediger på Wikidata

* (en) Vueling Airlines – kategori av bilder, video eller lyd på Commons Rediger på Wikidata
* Buenvueling – Uoffisiell hjemmeside for venner av Vueling (på spansk)
* Uoffisiell hjemmeside for venner av Vueling (på nederlandsk)

|  |  |
| --- | --- |
| Oppslagsverk/autoritetsdata | VIAF
 |
**Dag Endal** (født 1953) er en norsk foreningsperson som har arbeidet for frivillige organisasjoner innen barne- og ungdomsarbeid, naturvern, bistandsarbeid, rusmiddelmotstand og idrett.

Bakgrunn og arbeid
------------------

Dag Endal er født 2. august 1953 på Raufoss og vokste opp på Gjøvik. Han tok artium ved Gjøvik gymnas i 1972 og historie mellomfag ved Universitetet i Bergen i 1983. Han studerte også sosiologi.

Fra 1987 til 1991 var Endal generalsekretær i Landsrådet for Norges barne- og ungdomsorganisasjoner (LNU), siden leder i Miljøheimevernet fra 1991 til 2001 da det ble omdannet til Grønn Hverdag. Endal var styreleder i avholdsorganisasjonen IOGTs Juniorforbund, som i 2009 ble omdannet til Junior- og barneorganisasjonen JUBA, med Endal som styreleder de seks første årene. Endal var også første styreleder i i Actis - Rusfeltets Samarbeidsorgan fra opprettelsen i 2003 og seks år framover. Fra 2006 til 2020 var Endal prosjektkoordinator i ADD-programmet (*Alcohol, Drugs and Development*) i FORUT - solidaritetsaksjon for utvikling. I 2003 utga han i samarbeid med Forbundet Mot Rusgift (FMR), Landsforbundet Mot Stoffmisbruk og Det Nytter-nettverket boka *Vi greide det* der 21 rusmisbrukere forteller. Fra 1979 til 1982 var han leder for KOLON musikkteater som reiste landet rundt med rundt 120 temaforestillinger i året i videregående skoler og folkehøgskoler.

Utmerkelser
-----------

Etter å ha ledet fotballgruppa i Haugerud Idrettsforening (HIF) fra 2008 ble han i 2015 også styreleder for hele idrettslaget og er nå også leder for Haugerud Hawks, HIFs basketklubb. Endal i 2015 kåret til «Årets idrettsleder» i Groruddalen og i 2021 tildelt NFF Oslos (Oslo Fotballkrets') honorære lederstipend.

Som styreleder i HIF og «forebyggingsaktivist» ble han i 2022 tildelt Norges Idrettsforbunds pris «Årets ildsjel» for Oslo fylke. Samme høst kåret *Aftenpostens* lesere Dag Endal til «Årets Osloborger» for innsatsen for idrettslaget og nærmiljøet.

Privat
------

Han er storebror til musikeren Rune Endal (født 1955).

Referanser
----------

1. ↑   Dagsavisen, «60 år», side(r) 41, utgitt 2. august 2013[Hentet fra Wikidata]
2. 1 2  Dag Endal om Forbundet mot Rusgift (FMR) 2005
3. 1 2 3  Adrian L. Lunde, *Aftenposten* 30. desember 2022: *Dag Endal er årets osloborger. Hopp ned fra gjerdet og engasjer deg i andre folks liv, er oppfordringen fra årets osloborger.*
4. 1 2  Dag Endals egenpresentasjon på Facebook
5. ↑  Intervju med Dag Endal i Motiv, medlemsblad for Juvente, 2010)
6. ↑  Endal, Dag (2003). *Vi greide det-*. no#: Forbundet mot rusgift. ISBN 8299670403.
7. ↑  «Kay Grue Thorsen, Grorudddalen.no 2021: *Haugerud IFs bauta hedret av fotballkretsen*». Arkivert fra originalen 6. desember 2022. Besøkt 6. desember 2022.
8. ↑  www.teamnor.no:*Dag Endal er Oslos fylkesvinner til prisen Årets ildsjel*

Eksterne lenker
---------------

* Dag Endals kronikk om barneidrett i *Aftenposten* 18. august 2022: «Alle må bidra» er like viktig som at «alle skal med»
Hornsherred er halvøya (landtungen) mellom den smale Roskilde Fjord til høyre på kartet og den brede Isefjorden til venstre på kartet. Byen Roskilde ligger i nedre høyre hjørne av kartet.
Kart over Nordsjælland med Hornsherred i mørkegrønt nederst mot venstre.Tegner: Stefan Ertmann
**Hornherred** er en sjællandsk halvøy mellom Roskilde Fjord og Isefjorden, fra Kulhuse i Nord til Holbækmotervejen i syd. Den største, nordlige del av halvøyen hører til Frederikssund Kommune, mens Lejre kommune har den sydlige del av halvøyen. 

Mellom 1970 og 2006 lå Jægerspris, Skibby og Bramsnæs kommuner på Hornsherred. Halvøyen har navn etter Horns Herred, som utgjorde den nordlige del av området. Den sydlige del av halvøyen var med i Voldborg Herred.

Den tidligere kilde *Sankt Olavs Kilde* i Hornsherred var i middelalderen mye besøkt for sitt helbredende vann.

Referanser
----------

1. ↑  «Turisme». skibby.dk. Besøkt 7. august 2017.
2. ↑  J. P. Trap (1898). «Horns Herred». *Kongeriget Danmark*. G. E. C. GAD. Besøkt 7. august 2017.

|  |  |
| --- | --- |
| Oppslagsverk/autoritetsdata | Store Danske Encyklopædi
 |

Portal: Danmark
MERS-CoV-partikkel (påført gul farge) sett gjennom et transmisjonselektronmikroskop
**Middle East respiratory syndrome koronavirus** (**MERS-CoV**; norsk: Midtøsten respiratorisk syndrom koronavirus) er et koronavirus (nCoV) som først ble rapportert den 24. september 2012 på ProMED-mail (Program for Monitoring Emerging Diseases) av den egyptiske virologen Ali Mohamed Zaki i Jidda i Saudi-Arabia.

9. september 2013 ba den saudiarabiske regjeringen «gamle og kronisk syke muslimer å unnvike hajj dette året», og slapp inn et redusert antall personer i landet.

Per 4. juni 2015 var MERS-CoV-tilfeller blitt rapportert i en rekke land: Saudi Arabia, Malaysia, Jordan, Qatar, De forente arabiske emirater, Tunisia, Filippinene og Sør-Korea. MERS-tilfellene var meldt til 238, med 92 dødsfall.

Referanser
----------

1. ↑  De Groot RJ; m.fl. (15. mai 2013). «Middle East Respiratory Syndrome Coronavirus (MERS-CoV): Announcement of the Coronavirus Study Group». *Journal of Virology*. doi:10.1128/JVI.01244-13. CS1-vedlikehold: Eksplisitt bruk av m.fl. (link)
2. ↑  «See Also». ProMED-mail. 20. september 2012. Besøkt 31. mai 2013.
3. ↑  «MERS virus claims three more lives in Saudi Arabia». AFP. 7. september 2013. Arkivert fra originalen 9. september 2013. Besøkt 8. september 2013.
4. ↑  Roos, Robert (16. april 2014). «MERS cases reach Far East; Saudi Arabia reports 6 more». Besøkt 22. april 2014.
5. ↑

Eksterne lenker
---------------

* (en) Middle East respiratory syndrome coronavirus – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** BBC Things
 |
***Inntrøndelagen***, først ***Indtrøndelagen***, var en avis som ble utgitt i Steinkjer fra 1900 til 1940.

*Inntrøndelagen* ble etablert av redaktør Jon Engum etter bybrannen i 1900, som en fortsettelse av *Mjølner*, som Engum hadde etablert i 1897. *Mjølner* var Steinkjerdistriktets største avis da redaksjonslokalene brant ned.

*Inntrøndelagen* var en venstreavis. I 1940 ble avisens redaksjon bombet, og redaktør Olav Hougen innledet straks et samarbeid med hovedkonkurrenten, *Nord-Trøndelag og Nordenfjeldske Tidende*, som var et talerør for Bondepartiet. Fellesavisen *Nord-Trøndelag og Inntrøndelagen* ble et varig samarbeid, og i 1952 ble avisen omdøpt til *Trønder-Avisa*.

Ansvarlige redaktører
---------------------

* Jon Engum 1900–1909
* Michael B. Olsen 1909–1912
* Johannes Kjesbu 1912–1918
* Nils Urdal, John A. Schefte, Bjarne Wendelbo og Edvard Vekre 1919–1922
* Aamund Hjellbakke 1922–1926
* Olav Hougen 1926–1940

Referanser
----------

1. 1 2  «Inntrøndelagen (avis)». steinkjerleksikonet.no. Besøkt 21. februar 2024.
2. ↑  «Mjølner». steinkjerleksikonet.no. Besøkt 21. februar 2024.
3. ↑  www.inntrondelagen.no Arkivert 5. mars 2016 hos Wayback Machine.
4. ↑  Moen, John Arne (29. mai 2020). «Unnfanget i bomberegn». *Trønder-Avisa*: 12.

Portal: Trøndelag
**Peter Holst** (født 17. januar 1936) er en tidligere, dansk folkehøyskolelærer og politiker (V).

Han er utdannet lærer og har undervist ved Danmarks eldste folkehøyskole, Rødding Højskole.

Holst var formann i Venstres Ungdom fra 1964 til 1966. Han ble første gang innvalgt i Rødding kommunestyre i 1970; han var borgermester fra 1990 til 2002. Han var også medlem av Folketinget for Sønderjyllands amtskrets 1973–1974 og medlem av Sønderjyllands amtsråd 1982–1986.

Peter Holst er gift med pedagog Sanne Holst. De er foreldre til tidligere amtsborgermester, regionrådsformann, folketingsmedlem og forsvarsminister Carl Holst.

Referanser
----------

1. 1 2 3  «Peter Holst» **(dansk)**. Danske Kommuner. Besøkt 3. mai 2019.
2. 1 2 3  Møller, Ernst (28. juni 2015). «Stolt far så Carl Holst blive forsvarsminister» **(dansk)**. TV SYD. Besøkt 3. mai 2019.
3. ↑  Schultz, Jørgen (13. januar 2016). «Holst senior runder 80 år med skarp kritik af pressen». *JydskeVestkysten* **(dansk)**. Besøkt 3. mai 2019.

Portal: Danmark
**Rønnaug Eliassen** (født 24. oktober 1911, død 19. januar 2014) var en norsk advokat kjent for sitt engasjement i norsk kvinnekamp. Eliassen vokste opp i et borgerlig, intellektuelt miljø i Oslo og tok juridisk embetseksamen så tidlig som i 1937. Etter krigen var hun en tid dommerfullmektig i Midthordland, men ble etter hvert privatpraktiserende advokat med kvinners rettigheter som spesialfelt.

Eliassen engasjerte seg i Sosialistisk Folkeparti og var blant mye annet medlem i Porsgrunn bystyre, Norsk kvinneforbund og Internasjonal kvinneliga for fred og frihet. Hun sto bak oversettelsen av Simone de Beauvoirs *Det annet kjønn* i 1970. Hun var med i redaksjonsrådet til tidsskriftet *Kvinnen og Tiden*.

Eliassen var datter av arkitekten Georg Eliassen, søster av meteorologen Arnt Eliassen og Trond Eliassen. Og mor til Jorun Solheim. Hun døde i januar 2014, 102 år gammel.

Referanser
----------

1. 1 2   Norsk biografisk leksikon, nbl.snl.no[Hentet fra Wikidata]
2. 1 2  Torill Skard: «Protesterte klart og kvast», i *Klassekampen* 24. oktober 2011.
3. 1 2  Aurora Hannisdal (23. januar 2014). «To legender er borte». Ny tid. Arkivert fra originalen 22. februar 2014. Besøkt 4. februar 2014.

  


|  |  |
| --- | --- |
| Oppslagsverk/autoritetsdata | Geni **·** VIAF
 |
**Trondhjems amt** var fra 1687 til 24. september 1804 et norsk amt. Trondhjems amt ble i 1804 delt i Søndre Trondhjems amt og Nordre Trondhjems amt.

Trondhjems amt tilsvarer i dag Trøndelag fylke

Fogderier på 1700-tallet
------------------------

* Fosens
* Ørke- og Guldals
* Strinde og Sælbo
* Stør- og Værdalens
* Inderøens
* Numedals

Amtsdelingen 1804
-----------------

Ifølge folketellingen i 1801 var Trondhjems amt det folkerikeste i Norge, og amtmannen klaget over at det var for stort og vanskelig å administrere. Det er en forståelig klage på en tid da det nesten ikke fantes veier som var kjørbare med vogn. Det meste av kommunikasjonen måtte foregå med postrytter eller med båt. Alt dette sammen med en del andre faktorer medførte at det ble besluttet å dele det store amtet. Ved kongelig resolusjon 24. september 1804 ble det delt i Søndre Trondhjems amt og Nordre Trondhjems amt.

***Kongelig Resolution** at Trondhjems Amt skal deles i 2 Amter, saaledes at Ørke- og Guldals, Strinde og Sælbo, samt Fosens Fogderier udgjøre eet Amt, under Navn af Søndre Trondhjems Amt, samt Stør- og Værdalens, Inderøens og Numedals Fogderier eet Amt, under Navn af Nordre Trondhjems Amt, som faaer sin egen Amtmand, der skale boe i Værdalen, men hiint at forenes med Trondhjems Stiftamtmands Embede.*

Se også
-------

* Liste over Sør-Trøndelags fylkesmenn

Referanser
----------

1. ↑  (no) «Søndre Trondhjems amt» i *Store norske leksikon*
2. ↑  (no) «Nordre Trondhjems amt» i *Store norske leksikon*
3. ↑  Amund Helland (1898). *Norges land og folk: topografisk-statistisk beskrevet. Bind 16: Søndre Trondhjems amt. Del 1: Den almindelige del*. Kristiania: Aschehoug.
4. ↑  Amund Helland (1909). *Norges land og folk: topografisk-statistisk beskrevet. Bind 17: Nordre Trondhjems amt. Del 1: Den almindelige del*. Kristiania: Aschehoug.
Bladmål
Kileformede og rette blader
En **føler** er et verktøy, en tolk eller et lære for å måle bredden på smale åpninger og gap. De er ofte laget av herdet stål og med fint kalibrerte størrelser.

Søkere brukes av mekanikere for å måle klaring mellom maskindeler.[*klargjør*]

Følere har runde tråder eller flate blad av kalibrert tykkelse.[*klargjør*]

Typer av følere
---------------

### Følekniv

En **følekniv**, også kalt **bladføler**, **bladmål** eller **bladsøker**, er en flat type føler. Følekniver brukes for eksempel til å måle bredden på små gap, og finnes gjerne i størrelser fra 0.01 mm og oppover.

Vanlige bladfølere består tynne blader av metall med kalibrert tykkelse. Tykkelsen er normalt stemplet på hvert blad i hundredels millimeter eller tusendels tommer (grovt sett i samme størrelsesorden). Som verktøy selges bladmål gjerne med et utvalg blader som er hengslet sammen i den ene enden. Bladene har enten parallelle langsider eller er kileformet mot den fri enden avhengig av formålet.[*bør utdypes*] Bladmål brukes for eksempel for å justere klaringen mellom maskindeler ved å tilpasse mellomlegg (også kalt «shims»).

### Trådføler

En annen type føler er en **trådføler**, som er en rund tolk som ligner på en ståltråd. Trådfølere brukes for eksempel for å tolke toleranser på utvendige gjenger (en av flere metoder).

**Trådsøkere**[*bør utdypes*] består av et antall tråder med kalibrert diameter. Et vanlig bruksområde er måling og justering av gnistgap i tennplugger.

Se også
-------

* Tolk (måleinstrument)
* Skyvelære
* Radiuslære

Referanser
----------

1. 1 2  TIP-ordboka - følekniv

Eksterne lenker
---------------

* (en) Checking gauges – kategori av bilder, video eller lyd på Commons Rediger på Wikidata
**International Golf Federation** (**IGF**) er anerkjent av Den internasjonale olympiske komité som det internasjonale olympiske idrettsforbundet for golf. Forbundet har 125 medlemsorganisasjoner fra 118 land.

IGF har sin historie tilbake til 1958, da World Amateur Golf Council ble stiftet for å fremme den internasjonale utviklingen av golfsporten. Forbundet fikk sitt nåværende navn i 2003, og etablerte en olympisk komité i 2008 for å drive arbeidet med å få golf på programmet i De olympiske leker i 2016.

IGF har en mindre rolle enn de fleste andre internasjonale idrettsforbundene i den olympiske bevegelse. For det første er IGF ikke øverste myndighet og regelgiver for golfsporten. Denne rollen er ivaretatt av R&A og USGA i fellesskap. For det andre er IGF ikke ansvarlig for organiseringen av profesjonell golf. Denne rollen ivaretas normalt av PGA-er i hvert land.

Golf var på programmet i De olympiske leker i 1900 og 1904, og vil igjen være på programmet i 2016, i regi av IGF.

Referanser
----------

1. ↑  IOKs informasjon om IGF
2. ↑  IGFs historie

Eksterne lenker
---------------

* Offisielt nettsted Rediger på Wikidata

| * v
* d
* r
Internasjonale idrettsforbund |
| --- |
| ASOIF (sommerolympiske) | 
* AIBA
* BWF
* FEI
* FIBA
* FIE
* FIFA
* FIG
* FIH
* FINA
* FISA
* FIVB
* ICF
* IGF
* IHF
* IJF
* ISSF
* ITF
* ITTF
* ITU
* IWF
* UCI
* UIPM
* UWW
* WA
* World Athletics
* World Rugby
* WS
* World Taekwondo

 |
| AIOWF (vinterolympiske) | 
* FIL
* FIS
* IBSF
* IBU
* IIHF
* ISU
* WCF

 |
| ARISF (IOK-anerkjente) | 
* CMAS
* CMSB
* FAI
* FIA
* FIB
* FIDE
* FIM
* FIP
* FIPV
* FIQ
* FIRS
* IBAF
* ICC
* IFF
* IFNA
* IFS
* IFSC
* IKF
* ILS
* IOF
* IRF
* ISA
* IWUF
* IWWF
* TWIF
* UIAA
* UIM
* WBF
* WCBS
* WDSF
* WFDF
* WKF
* WSF

 |

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |
**Den blandete norsk-russiske fiskerikommisjon** er et bilateralt samarbeidsforum som ble oppretta 11. april 1975 for å regulere utnyttelsen av de levende marine ressursene i Barentshavet og Norskehavet. Kommisjonen har siden opprettelsen eksistert som et bilateralt forvaltningsorgan som er felles for Norge og Russland (den gang Sovjetunionen).

Virksomhet
----------

På et årlig møte i kommisjonen fastsettes totalkvoter for fangst på felles fiskebestander i Barentshavet, og fordeler kvotene mellom Norge, Russland og tredjeland. Partene avtaler også gjensidig fiskeadgang i hverandres økonomiske soner og bytter kvoter både innenfor fellesbestander og nasjonale bestander. Totalkvotene som Norge og Russland fastsetter i Den blandete norsk-russiske fiskerikommisjon er basert på anbefalinger om beskatningsnivå utarbeidet av Det internasjonale havforskningsrådet (ICES), hvor både norske og russiske forskere er representert.

Gjennom de årlige kvoteavtalene fastsettes også viktige reguleringstiltak som skal sikre en bærekraftig og forsvarlig ressursforvaltning, for eksempel kriterier for stenging av områder pga. for stor innblanding av ungfisk og bruk av sorteringsrist i trålfisket.

Den klart viktigste felles bestanden er torsken; deretter følger hyse, lodde og i seinere år også kongekrabbe.

Referanser
----------

1. ↑  Fiskerikommisjonens historie Arkivert 22. oktober 2011 hos Wayback Machine.
2. ↑  Om Fiskerikommisjonen Arkivert 21. desember 2011 hos Wayback Machine.
3. 1 2  «OM FISKERIKOMMISJONEN / Hjem - JointFish». *www.jointfish.com*. Besøkt 2. mars 2024.

Litteratur
----------

* Hønneland,Geir 2006: Kvotekamp og kyststatssolidaritet: norsk-russisk fiskeriforvaltning gjennom 30 år. ISBN 978-82-450-0538-7

Eksterne lenker
---------------

* Om norsk-russisk fiskerisamarbeid på Fiskeridepartementets hjemmeside[*død lenke*]
Plesiosaurus
**Plesiosaurus** (gresk: *plesios*, nær + *sauros*, øgle) var en stor (rundt 3-5 meter lang) vannlevende reptil (svaneøgle) som levde i den tidlige delen av juraperioden. Den er kjent fra nesten komplette skjelettfunn i England og Tyskland. Kjennetegnene dens var et lite hode, en lang og slank hals, en bred skilpaddelignende kropp, en kort hale, og to par lange luffer. Den låner bort navnet sitt til en større gruppe reptiler, som plesiosauros er et tidlig, men typisk medlem av.

Den levde bare i havet og spiste belemnitter, fisker og andre småkryp i havet. Den svømte ved hjelp av loffene, halen var for kort til å brukes til noe særlig.

Den første kjente plesiosaurus ble funnet i 1812 i Lyme Regis av Mary Anning, som også fant den første ichtyosaurus vi kjenner, under en av sine vandringer langs de farlige kystklippene ved hjembyen. Hun brukte ti år på å få løs plesiosauren, med primitivt verktøy og under vanskelige forhold. I dag er den utstilt på National History Museum i London.

Referanser
----------

1. ↑  Bill Bryson; *En kort historie om nesten alt*, forlaget Gyldendal, Oslo 2005, ISBN 82-05-33391-2

|  |  |
| --- | --- |
| Oppslagsverk/autoritetsdata | Encyclopædia Britannica
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
***Deinonychus*** (fra latinsk **fryktelig klo**)

*Deinonychus* var en mellomstor fuglelignende dinosaur som levde på det nordamerikanske kontinentet. Den kunne bli omtrent 3 meter lang, 1,5 meter høy og 80 kg tung. 
*Deinonychus* gikk på to slanke fuglebein.
Hver av de tre fingrene på hver hånd hadde lange skarpe, krumme klør. Den hadde tre tær på hver fot og på den andre tåen var det en 13 centimeter lang fryktelig klo.

*Deinonychus* levde i kritt-tiden for ca. 115-108 millioner år siden

*Deinonychus* var en kjøtteter. Det spekuleres om *Deinonychus* jaktet i flokk, noe som trolig gjorde at de kunne drepe ethvert bytte de angrep. Noen tror at *Deinonychus* var varmblodig og kan ha vært veldig intelligent.

Sanser
------

Det blir påstått at *Deinonychus* hadde en veldig god luktesans,og at det var det som hjalp den når den jaktet.

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis
 |